મેરાન્યૂઝ નેટવર્ક.નવી દિલ્હીઃ લોકસભા ચૂંટણીમાં હજુ સુધી એક વર્ષથી પણ ઓછો સમય બાકી છે. તેવામાં પ્રધાનમંત્રી નરેન્દ્ર મોદીના નેતૃત્વની કેન્દ્ર સરકારે ચૂંટણીને જોતાં તેની તૈયારીઓ શરૂ કરી દીધી છે. જે અંતર્ગત પીએમ ઓફીસે તમામ મંત્રાલયો પાસે પરિયોજનાઓના રાજ્યવાર રિપોર્ટ આપવાનું કહ્યું છે. તેમાં તે પ્રોજેક્ટ્સ અંગે માહિતી માગી છે જેનું ઉદ્ઘાટન આગામી છ મહિના એટલે કે 31 ડિસેમ્બર સુધી કરી શકાય. તમામ મંત્રાલયોને કહેવાયું છે કે એવા તમામ પ્રોજેક્ટ્સની રિપોર્ટ આપો જેને આગામી છ મહિનામાં શરૂ કરાઈ શકાય છે કે પ્રધાનમંત્રી નરેન્દ્ર મોદી દ્વારા તેનું ઉદ્ગાટનન કરી શકાય છે.